KTC แพ็คสิทธิพิเศษคู่ความอร่อยเข้าร้านอาหารระดับตำนาน
KTC แพ็คสิทธิพิเศษคู่ความอร่อยเข้าร้านอาหารระดับตำนาน
15 ก.ค. 2562

บริษัท บัตรกรุงไทย จำกัด (มหาชน) หรือ KTC โดย นางประณยา นิถานานนท์ ผู้อำนวยการ – ธุรกิจบัตรเครดิต ร่วมสานต่อมรดกวัฒนธรรมอาหารจากรุ่นสู่รุ่นที่คงความเป็นอมตะ ทั้งเมนูดั้งเดิมที่หลากหลายและรสชาติโอชาที่อยู่คู่คนไทยมายาวนานกว่า 30 ปี ให้สมาชิกเคทีซีที่ชื่นชอบของอร่อยระดับตำนานได้รับสิทธิพิเศษ ตั้งแต่วันที่ 1 กรกฎาคม 2562 – 30 กันยายน 2562 เพียงใช้คะแนน KTC FOREVER เท่ายอดใช้จ่ายต่อเซลส์สลิป แลกรับเครดิตเงินคืนเพิ่ม 15% ณ ร้านอาหารที่ร่วมรายการ อาทิ ร้านจุฑารส / บะหมี่อาเล็ก ราชวงศ์ / เมธาวลัยศรแดง / เรือนเพชร / วิเศษไก่ย่าง / ศิริชัยไก่ย่าง / สามเสนวิลล่า / สีฟ้า / สุกี้นัมเบอร์วัน / หมี่กรอบจีนหลี (เต็กเฮง) / ฮั่วเซ่งฮง / ครัวคุณต๋อย และเดอะ คัพ เรสทัวรอง แอนด์ ที รูม
โดยสามารถดูรายละเอียดเพิ่มเติมได้จากหนังสือ “30 ร้านอาหารในกรุงเทพมหานคร จากตำนานรุ่นสู่รุ่น” ในรูปแบบของสิ่งพิมพ์และ e-book ซึ่งเคทีซีได้ร่วมกับกรมส่งเสริมวัฒนธรรมการท่องเที่ยวและพันธมิตรจัดทำขึ้น เพื่อเผยแพร่ร้านอาหารระดับตำนานให้เป็นที่รู้จักและสนับสนุนให้ร้านอาหารเหล่านี้ยังคงอยู่จากรุ่นสู่รุ่น